**Seksuel adfærd i Grønland**

Målet med denne session er, er debattere de problematikker, der fortsat er omkring seksuelt overførte sygdomme samt antallet af aborter i Grønland.

Det er stadig ikke lykkes at få antallet af smittede til af falde, ligesom antallet af aborter i mange år har været tilsvarende antallet af fødsler. Faktisk er der sket en stigning i bla. antallet syfilissmittede.

Denne udvikling er på trods af, at der er gratis præventionsydelser over hele landet samt at dette har været et velkendt problem gennem mange år.

Vi ved, at det kan have betydelig konsekvenser for sundhed og fertilitet, at folk ikke bliver behandlet for en seksuelt overført sygdom.

Det er interessant at diskutere, hvilken stigmatisering, der er i sammenhæng med seksuel adfærd. Hvad opleves på kysten, holdt sammen med, hvad der opleves i de store byer.

Med denne workshop er målet således at skabe en frugtbar diskussion, der måske ligefrem kan ende med, at der kan udvikles videre på sundhedsfremmende tiltag.

Hvad skal der til for at sikre, at befolkningen, herunder især unge, begynder at tage seksuel adfærd alvorligt?

Mulige emner til inspiration og diskussion:

* Hvem er målgruppen?
* Hvad kan forskning bidrage med?
* Stigmatisering af særlig befolkningsgruppe?
* Skal der udvikles på undervisningsfronten?
* Prævention, hvordan får vi budskabet ud?
* Strategi til at bremse smitte
* Hvad kan sundhedspersonalet bidrage med?
* Politisk målsætning og velvilje?
* Udfordringer – kulturelt, geografisk – regionale forskelle?

Anne-Sophie Homøe